
ประกาศ องค์การบริหารส่วนตำบลควนพัง
เรื่อง รับสมัครบุคคลเพื่อการสรรหาและการเลือกสรรเป็นพนักงานจ้าง
ประจำปีงบประมาณ พ.ศ. 2556
.................................................................

ด้วย องค์การบริหารส่วนตำบลควนพัง อำเภอร่อนพิบูลย์ จังหวัดนครศรีธรรมราช ประสงค์
จะรับสมัครบุคคลเพื่อจัดจ้างเป็นพนักงานจ้างตามภารกิจและพนักงานจ้างทั่วไปขององค์การบริหารส่วนตำบลควนพังตามกรอบอัตรากำลังพนักงานจ้าง 4 ปี พ.ศ. (2556-2559) เพื่อปฏิบัติงาน ในตำแหน่งที่สรรหาและเลือกสรร จำนวน 3 อัตรา ฉะนั้น อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง มาตรฐานทั่วไปเกี่ยวกับพนักงานจ้าง ลงวันที่ 26 กรกฎาคม 2547 จึงประกาศรับสมัครบุคคลเพื่อการสรรหาและการเลือกสรรเป็นพนักงานจ้าง โดยมีรายละเอียด ดังต่อไปนี้
1. ประเภทของพนักงานจ้าง ชื่อตำแหน่ง และรายละเอียดการจ้าง
  
   1.1 พนักงานจ้างตามภารกิจ
1.1.1 ผู้ช่วยช่างไฟฟ้า 
จำนวน 1 อัตรา 
 สังกัดส่วนโยธา
   
   1.2 พนักงานจ้างทั่วไป
1.2.1 คนงานทั่วไป 
จำนวน 2 อัตรา 
 สังกัดสำนักงานปลัด
รายละเอียดแต่ละตำแหน่งปรากฏอยู่ในรายละเอียดเกี่ยวกับการรับสมัครแนบท้ายประกาศนี้
2. คุณสมบัติทั่วไปและคุณสมบัติเฉพาะสำหรับตำแหน่งของผู้มีสิทธิสมัครเข้ารับการสรร
หาและการเลือกสรร
   2.1 คุณสมบัติทั่วไป
   
1. มีสัญชาติไทย
   
2. มีอายุไม่ต่ำกว่า 18 ปี และไม่เกิน 60 ปี 
   
3. ไม่เป็นบุคคลล้มละลาย
   
4. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิต
ฟั่นเฟือนไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล ดังต่อไปนี้
(1) โรคเรื้อนในระยะติดต่อ หรือในระยะที่ปรากฏอาการเป็นที่น่ารังเกียจแก่สังคม
  
   (ข)  วัณโรคระยะอันตราย
  
   (ค)  โรคเท้าช้างในระยะที่ปรากฏอาการเป็นที่น่ารังเกียจ
   
   (ง)  โรคติดยาเสพติดให้โทษ
   
   (จ)  โรคพิษสุราเรื้อรัง
   
5. ไม่เป็นผู้ดำรงตำแหน่งทางการเมืองกรรมการพรรคการเมือง หรือเจ้าหน้าที่    
ในพรรคการเมือง

6. ไม่เป็นผู้ดำรงตำแหน่งผู้บริหารท้องถิ่นคณะผู้บริหารท้องถิ่น สมาชิกสภาท้องถิ่น
7. ไม่เป็นผู้เคยต้องรับโทษจำคุก โดยคำพิพากษาถึงที่สุดให้จำคุกเพราะกระทำ
ความผิดทางอาญาเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
8. ไม่เป็นผู้เคยถูกลงโทษให้ออกปลดออกหรือไล่ออกจากราชการ รัฐวิสาหกิจ หรือ
หน่วยงานอื่นของรัฐ
9. ไม่เป็นข้าราชการหรือลูกจ้างของส่วนราชการพนักงานหรือลูกจ้างของ
หน่วยงานอื่นของรัฐ หรือพนักงานหรือลูกจ้างของราชการส่วนท้องถิ่น
หมายเหตุ  ผู้ที่ผ่านการสรรหาและการเลือกสรรในวันที่ทำสัญญาจ้างจะต้องไม่เป็นผู้ดำรง
ตำแหน่งทางการเมือง กรรมการพรรคการเมืองเจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่นสมาชิกสภาท้องถิ่น ข้าราชการหรือลูกจ้างส่วนราชการพนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่นและต้องนำใบรับรองแพทย์ ซึ่งออกให้ไม่เกิน      1 เดือนและแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนตำบล มายื่นด้วย 
   2.2  คุณสมบัติเฉพาะสำหรับตำแหน่ง และระยะเวลาการจ้าง 
      ผู้สมัครต้องมีคุณสมบัติเฉพาะสำหรับตำแหน่งตามที่ระบุไว้ในรายละเอียดเกี่ยวกับการ
รับสมัครแต่ละตำแหน่งแนบท้ายประกาศนี้ (ภาคผนวก ก)

   
2.2.1 ตำแหน่ง พนักงานจ้างตามภารกิจ ระยะเวลาการจ้าง  ทำสัญญาจ้าง ไม่เกิน
คราวละ 4 ปี
   
2.2.2 ตำแหน่ง พนักงานจ้างทั่วไป ระยะเวลาการจ้างทำ  ทำสัญญาจ้างไม่เกิน
คราวละ 1 ปี
3. การรับสมัคร
   3.1 วันเวลาและสถานที่รับสมัคร
         ผู้สนใจติดต่อขอรับและยื่นใบสมัคร ได้ที่งานการเจ้าหน้าที่สำนักงานปลัด องค์การ
บริหารส่วนตำบลควนพัง อำเภอร่อนพิบูลย์  จังหวัดนครศรีธรรมราช ตั้งแต่วันที่ ๒๖ พฤศจิกายน 2555    ถึงวันที่ ๓๐ พฤศจิกายน 2555  ตั้งแต่เวลา 08.30 – 16.30 น. (เว้นหยุดราชการ) หรือสอบถามรายละเอียดเพิ่มเติมได้ที่โทรศัพท์หมายเลข 075-759284
   3.2 หลักฐานที่ต้องยื่นพร้อมใบสมัคร
         ผู้สมัครต้องยื่นใบสมัครด้วยตนเองต่อเจ้าหน้าที่ที่รับสมัครพร้อมหลักฐาน ดัง ต่อไปนี้
1) สำเนาประกาศนียบัตรหรือระเบียนแสดงผลการเรียนเพื่อแสดงว่ามีวุฒิการ     
ศึกษาตรงกับตำแหน่งที่สมัครฯ จำนวน 1 ฉบับ
2) สำเนาทะเบียนบ้านฉบับเจ้าบ้าน จำนวน 1 ฉบับ
3) สำเนาบัตรประจำตัวประชาชน จำนวน 1 ฉบับ
4) รูปถ่ายหน้าตรงไม่สวมหมวก หรือไม่สวมแว่นตาดำ ขนาด 1 นิ้ว ถ่ายครั้ง
เดียวกันไม่เกิน 6 เดือน จำนวน 3 รูป

5) ใบรับรองแพทย์ปริญญา ซึ่งแสดงว่าไม่เป็นโรคต้องห้ามตาม กฎ ก.พ. (ฉบับที่ 3 
พ.ศ. 2535) หรือตามประกาศคณะกรรมการพนักงานส่วนตำบลกำหนด ซึ่งออกให้ไม่เกิน 1 เดือน นับแต่วันที่ตรวจร่างกาย จำนวน 1 ฉบับ
6) สำเนาหลักฐานอื่นๆ เช่น ทะเบียนสมรส ใบเปลี่ยนชื่อตัว – ชื่อสกุล
ใบอนุญาตขับขี่รถยนต์ หรือใบขึ้นทะเบียนทหารกองเกิน (สด. 9) (ถ้ามี) จำนวน 1 ฉบับ

7) สำเนาเอกสารทุกชนิดให้ใช้ กระดาษ A 4 เท่านั้น ทั้งนี้ ในหลักฐานทุกฉบับ
ให้ผู้สมัครเขียนคำรับรองสำเนาถูกต้อง และลงชื่อกำกับไว้ด้วย
   3.3 ค่าธรรมเนียมการสมัคร
- ตำแหน่งละ  100 บาท โดยชำระเงินพร้อมกับการยื่นใบสมัคร ทั้งนี้เมื่อสมัคร
สอบแล้วค่าธรรมเนียมการสมัครสอบจะเรียกคืนไม่ได้
   3.4 เงื่อนไขในการสมัคร
ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและ
รับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งตรงตามประกาศรับสมัครจริงและ
จะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใดให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้น ตั้งแต่ต้น
4. การประกาศรายชื่อผู้มีสิทธิรับการประเมินสมรรถนะ และกำหนดวัน เวลา สถานที่   
ในการประเมินสมรรถนะ
   องค์การบริหารส่วนตำบลควนพัง จะประกาศรายชื่อผู้มีสิทธิรับการประเมินสมรรถนะ
ในวันที่ 3 ธันวาคม  2555  ณ องค์การบริหารส่วนตำบลควนพัง อำเภอร่อนพิบูลย์ จังหวัดนครศรีธรรมราช หรือทางเว็บไซต์  www.khuanpang.go.th 
   4.1 ประกาศวัน เวลา และสถานที่เลือกสรร
4.1.1 สอบภาคความรู้ความสามารถทั่วไป (ภาค ก) ในวันที่ ๖ ธันวาคม 2555
เวลา 09.00 – 10.30 น. สถานที่สอบ ห้องประชุม อบต.ควนพัง
4.1.2 สอบภาคความรู้ความสามารถที่ใช้เฉพาะตำแหน่ง (ภาค ข) ในวันที่ ๖
ธันวาคม 2555 เวลา 10.30 – 12.00 น. สถานที่สอบ ห้องประชุม อบต.ควนพัง
4.1.3 สอบภาคความเหมาะสมกับตำแหน่ง (ภาค ค) ในวันที่ ๖ ธันวาคม 2555 
เวลา 13.00 – 15.00 น. สถานที่สอบ ห้องประชุม อบต.ควนพัง
5. หลักเกณฑ์และวิธีการเลือกสรร
ผู้สมัครต้องได้รับการประเมินสมรรถนะตามหลักเกณฑ์การประเมินตามรายละเอียดเกี่ยวกับ
การรับสมัครแนบท้ายประกาศนี้

6. หลักเกณฑ์การตัดสิน
 ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะ 
 ไม่ต่ำกว่าร้อยละ 60 หรือตามที่คณะกรรมการสรรหาเห็นสมควรในกรณีที่ไม่มีผู้ผ่านเกณฑ์ที่กำหนดไว้      โดยการดำเนินการจัดจ้างจะเป็นไปตามลำดับคะแนนที่สอบได้
7. การประกาศรายชื่อและการขึ้นบัญชีรายชื่อผู้ผ่านการเลือกสรร
องค์การบริหารส่วนตำบลควนพัง จะประกาศรายชื่อผู้ผ่านการเลือกสรรตามลำดับคะแนน
สอบที่ได้ ในวันที่ ๗ ธันวาคม 2555 ณ องค์การบริหารส่วนตำบลควนพัง โดยบัญชีรายชื่อดังกล่าวให้เป็นอันยกเลิกหรือสิ้นสุดผลไปเมื่อเลือกสรรครบกำหนด 1 ปี นับวันขึ้นบัญชี หรือนับแต่วันประกาศรับสมัครในตำแหน่งที่มีลักษณะงานเดียวกันนี้ใหม่แล้วแต่กรณี
8. การจัดทำสัญญาจ้างผู้ผ่านการเลือกสรร
ผู้ผ่านการเลือกสรรจะต้องทำสัญญาจ้างตามที่องค์การบริหารส่วนตำบลควนพังกำหนด
โดยได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช (ก.อบต.จังหวัดนครศรีธรรมราช) มีมติเห็นชอบให้จ้างตามประเภทภารกิจฯ และประเภททั่วไปตามลำดับในบัญชีผู้ผ่านการเลือกสรร ฯ ได้ ตามตำแหน่งและจำนวนที่ว่างและที่มีความจำเป็นในการจ้าง ฯ


จึงประกาศให้ทราบโดยทั่วกัน
 ประกาศ ณ วันที่   ๑๔   พฤศจิกายน พ.ศ. 2555

                                                              (ลงชื่อ)   นุกูล   ธานีรัตน์ 
       (นายนุกูล  ธานีรัตน์)

       นายกองค์การบริหารส่วนตำบลควนพัง
ผนวก ก.

เอกสารแนบท้ายประกาศองค์การบริหารส่วนตำบลควนพัง
รายละเอียดคุณสมบัติเฉพาะสำหรับตำแหน่ง
1. ประเภทของพนักงานจ้าง (ตามภารกิจ)

   1.1 ชื่อตำแหน่ง ผู้ช่วยช่างไฟฟ้า
1) คุณสมบัติเฉพาะตำแหน่ง ได้รับประกาศนียบัตรวิชาชีพ (ปวช.) หรือเทียบได้ไม่
ต่ำกว่านี้ทางไฟฟ้า ช่างอิเลคโทรนิคส์ หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้ 

2) ลักษณะงานที่ปฏิบัติ  ช่วยปฏิบัติงานด้านช่างไฟฟ้า ในการติดตั้ง ประกอบ 

ดัดแปลง ปรับปรุง บำรุงรักษา  ซ่อมแซมเครื่องจักร เครื่องมือเครื่องใช้เกี่ยวกับไฟฟ้า เบิกจ่าย จัดเก็บรักษาเครื่องมือเครื่องใช้และวัสดุอุปกรณ์ที่ใช้ในการปฏิบัติงาน รวบรวมข้อมูลเกี่ยวกับงานในหน่วยงาน และปฏิบัติหน้าที่อื่นที่เกี่ยวข้องหรือปฏิบัติหน้าที่อื่นตามที่ได้รับมอบหมาย

3) อัตราค่าตอบแทน
    - อัตราค่าตอบแทนเดือนละ 6,050.- บาท
    - เงินเพิ่มค่าครองชีพชั่วคราว 2,950.- บาท
2. ประเภทของพนักงานจ้าง (ทั่วไป)

   2.1 ชื่อตำแหน่ง คนงานทั่วไป 
1) คุณสมบัติเฉพาะตำแหน่ง  วุฒิการศึกษาไม่ต่ำกว่าภาคบังคับ  มีความสามารถ
เหมาะสมกับการปฏิบัติงานในหน้าที่
2) ลักษณะงานที่ปฏิบัติ  ปฏิบัติงานที่ต้องใช้แรงงานทั่วไป และปฏิบัติงานตามที่
ผู้บังคับบัญชามอบหมายและปฏิบัติหน้าที่อื่นที่เกี่ยวข้อง
3) อัตราค่าตอบแทน
   - อัตราค่าตอบแทนเดือนละ 5,340.- บาท
   - เงินเพิ่มค่าครองชีพชั่วคราว 3,660.- บาท
3. หลักเกณฑ์และวิธีการเลือกสรร
   ผู้สมัครต้องได้รับการประเมินสมรรถนะตามหลักเกณฑ์ ดังนี้
	สมรรถนะ
	คะแนนเต็ม
	วิธีการประเมิน

	1. ความรู้  (ทุกตำแหน่ง)
(ความรู้ในหลักวิชาการที่เกี่ยวกับงานในหน้าที่ของตำแหน่งที่จะจ้าง) 
     1.1. ความรู้ความสามารถทั่วไป
(ภาค ก)

     1.2 ความรู้ความสามรถที่ใช้เฉพาะตำแหน่ง (ภาค ข)
2. ความสามารถหรือทักษะเฉพาะ
     (ความสามารถหรือทักษะเฉพาะสำหรับงานที่จะจ้าง) (ทุกตำแหน่ง)
     2.1 มีทักษะในตำแหน่งที่สมัคร
     2.2 มีความสามารถในตำแหน่งที่สมัคร

3. คุณสมบัติส่วนบุคคล (ภาค ค)
(ทุกตำแหน่ง)

     3.1 บุคลิกภาพท่วงทีวาจา
     3.2 ความคิดริเริ่มและปฏิภาณไหวพริบ
     3.3  มนุษยสัมพันธ์
     3.4  ทัศนคติ แรงจูงใจ
     3.5  พฤติกรรมในภาพรวม
     
	25
25
50
50

	โดยวิธีสอบข้อเขียน (ปรนัย)
โดยวิธีปฏิบัติ
โดยวิธีสัมภาษณ์

	รวม
	๑50
	


รายละเอียดเกี่ยวกับการรับสมัคร
ตามประกาศรับสมัครพนักงานจ้าง ลงวันที่.......................

1. ประเภทพนักงานจ้าง..............

2. ตำแหน่ง...............................

หน้าที่ความรับผิดชอบของตำแหน่ง
1................................

2................................

3. ระยะเวลาการจ้าง...................

4. อัตราว่าง...................อัตรา
5. ค่าตอบแทน.................บาท
6. สิทธิประโยชน์
ตามประกาศมาตรฐานทั่วไปเกี่ยวกับพนักงานจ้าง.........................

